Portrette Deel 2 - Atmosfeer deur die model! - Fotoskool
Posted by Igno van Niekerk on October 28, 2010 at 9:00pm
Tog, dis nie die fotograaf alleen wat die "atmosfeer bepaal nie. Die model speel 'n kritiese rol. In die volgende foto het Lara gewys dat, selfs in helder sonlig, die model se liggaamstaal die lig kan besweer:
Let egter op dat haar kleredrag help om die atmosfeer te bevestig. As sy 'n heldergeel t-hemp met vrolike gesiggies op aangehad het, sou die foto 'n ander storie vertel het. Hier is die geskeurde denim so effe simbolies van die "hartseer/verskeurde/hangskouer" posering, voeg dan by die swart t-hemp, en sy lyk sommer nog meer "choleries" (Jammer, ek kon nie aan 'n beter woord dink nie).
Tog, in 'n ander konteks kan dieselfde klere vrolik lyk. Hier is Lara (regs) vyf minute later - selfde klere - ander prentjie...
Onthou gerus om met jou modelle te gesels oor watter tipe atmosfeer jy graag wil reflekteer. Hulle kan verassend kreatief wees en jou help om portretstories op unieke maniere te vertel.